cyanic-selkie/wikianc huggingface dataset:
இரும்பு(II) புரோமைடு
கட்டமைப்பு
பெரும்பாலான உலோக ஆலைடுகள் போல இரும்பு(II) புரோமைடும் பல்பகுதிய மூலக்கூற்று கட்டமைப்பை ஏற்கிறது. தனிமைப்படுத்தப்பட்ட இரும்பு மையங்கள் ஆலைடுகளுடன் குறுக்கு தொடர்பால் இணைக்கப்பட்டுள்ளன. புரோமைடு அயனிகளின் நெருக்கப் பொதிவு அடுக்குத் தோற்றத்துடன் காட்மியம் அயோடைடு கட்டமைப்பில் இச்சேர்மம் படிகமாகிறது. இவற்றிற்கு இடையில் Fe(II) அயனிகள் எண்முகத் துளைகளில் இடம்பெற்றுள்ளன. புரோமைடு அயனிகளின் நெருக்கப் பொதிவு FeCl2 சேர்மத்தின் பொதிவிலிருந்து சிறிதளவு மாறுபடுகின்றன. இங்கு FeCl2 சேர்மம் CdCl2 சேர்மத்தின் நோக்குருவில் படிகமாகிறது.
தயாரிப்பும் வினைகளும்
அடர் ஐதரோபுரோமிக் அமிலத்துடன் சேர்ந்த மெத்தனால் கரைசலில் இரும்புத் தூள் கலக்கப்படுகிறது. இவ்வினையில் மெத்தனால் அயனிக்கரைப்பானுடன் [Fe(MeOH)6]Br2  ஐதரசன் வாயுவும் உண்டாகிறது. இந்த மெத்தனால் அணைவுச் சேர்மத்தை வெற்றிடத்தில் சூடாக்கினால் தூய்மையான இரும்பு(II) புரோமைடைத் தயாரிக்கலாம். இரும்பும் புரோமினும் வினைபுரிவதால் இரும்பு(II) புரோமைடு உருவாவதில்லை. ஏனெனில் அவ்வினையில் பெர்ரிக் புரோமைடு எனப்படும் இரும்பு(III) புரோமைடு உருவாகிறது.
இரண்டு சமப்பகுதி (C2H5)4NBr உடன் இரும்பு(II) புரோமைடு வினைபுரிந்து [(C2H5)4N]2FeBr4.சேர்மத்தைக் கொடுக்கிறது. FeBr 2 சேர்மம் புரோமைடு மற்ரும் புரோமினுடன் வினைபுரிந்து செறிவான நிறங்கொண்ட கலப்பு இணைதிறன் வகை [FeBr3Br9]−. சேர்மத்தைக் கொடுக்கிறது.
மேற்கோள்கள்
பகுப்பு:புரோமைடுகள் பகுப்பு:இரும்பு(II) சேர்மங்கள் பகுப்பு:உலோக ஆலைடுகள் பகுப்பு:புரோமின் சேர்மங்கள்
கே. கே. உஷா
'''கே. கே. உஷா' (K. K. Usha'';3 சூலை 1939 – 5 அக்டோபர் 2020) கேரள உயர்நீதிமன்றத்தின் தலைமை நீதிபதியாக பணியாற்றிய இந்திய நீதிபதியாவார். உயர் நீதிமன்றத்தில் முதல் பெண் நீதிபதி என்ற சிறப்பும் இவருக்கு உண்டு. பெண்களின் உரிமைகளுக்காகவும், அனைத்து வகையான பாகுபாடுகளையும் அகற்றவும் வாதிட்டார். உஷா கலால் மற்றும் சேவை வரி மேல்முறையீட்டு தீர்ப்பாயத்தின் தலைவராகவும் பணியாற்றினார்.
வாழ்க்கை மற்றும் முறையான வாழ்க்கை
கே. கே. உஷா 3 சூலை 1939 இல் பிறந்தார். 1961 இல் வழக்கறிஞராக சேர்ந்து 1979 இல் கேரள உயர்நீதிமன்றத்தில் அரசாங்க வாதியாக நியமிக்கப்பட்டார். பெப்ரவரி 25, 1991 முதல் 2001 சூலை 3 வரை உயர் நீதிமன்றத்தில் நீதிபதியாகவும் பின்னர் தலைமை நீதிபதியாகவும் இருந்தார். 2000 முதல் 2001 வரை தலைமை நீதிபதியாக பணியில் இருந்தார். பட்டியில் இருந்து உயர்நீதிமன்றத்தில் சேர்ந்து தலைமை நீதிபதியாக ஆன முதல் பெண் இவர். உயர்நீதிமன்றத்தில் இருந்து ஓய்வு பெற்ற பின்னர், 2001 முதல் 2004 வரை டெல்லியை தளமாகக் கொண்ட சுங்க, கலால் மற்றும் சேவை வரி மேல்முறையீட்டு தீர்ப்பாயத்தின் தலைவராக இருந்தார்.
மற்ற நடவடிக்கைகள்
1975 ஆம் ஆண்டில், ஜெர்மனியின் ஹாம்பர்க்கில் நடைபெற்ற சர்வதேச பெண்கள் வழக்கறிஞர்களின் சர்வதேச மாநாட்டில் உஷா இந்தியாவைப் பிரதிநிதித்துவப்படுத்தினார். சர்வதேச மகளிர் வக்கீல்கள் கூட்டமைப்பு மற்றும் சர்வதேச தொழில் வல்லுநர்கள் கூட்டமைப்பு ஏற்பாடு செய்திருந்த "பெண்களைப் பொறுத்தவரை அனைத்து வகையான பாகுபாடுகளையும் நீக்குவதற்கான மாநாடு" என்ற ஐக்கிய நாடுகளின் கூட்டு கருத்தரங்கில் அவர் இந்தியாவைப் பிரதிநிதித்துவப்படுத்தினார். இவர் உறுப்பினராகவும் பல்கலைக்கழக மகளிர் சங்கத்தின் தலைவராகவும் இருந்தார். திருவனந்தபுரத்தில் ஆதரவற்ற பெண்களுக்கான அனாதை இல்லம் மற்றும் இல்லமான ஸ்ரீ நாராயண சேவிக சமாஜத்தில் இவர் ஈடுபட்டார்.
சனவரி 2005 மற்றும் அக்டோபர் 2006 க்கு இடையில், ஒரிசாவில் வகுப்புவாத நிலைமை குறித்து விசாரிக்க இந்திய மக்கள் தீர்ப்பாயத்தால் (ஐபிடி) உஷா தலைமை தாங்கினார். சங்க பரிவாரைச் சேர்ந்த ஆர்வலர்கள் புவனேஸ்வரில் நடந்த இறுதி விசாரணையை சீர்குலைத்தனர். தீர்ப்பாயத்தின் உறுப்பினரான அங்கனா பி. சாட்டர்ஜி, இந்து தேசியவாத ஆர்வலர்கள் தீர்ப்பாய உறுப்பினர்களைப் பாலியல் பலாத்காரம் செய்வதாகவும், தெருக்களில் நிர்வாணமாக அணிவகுத்துச் செல்வதாகவும் அச்சுறுத்தியதாக குற்றம் சாட்டினார். குஜராத் உயர்நீதிமன்றத்தின் முன்னாள் தலைமை நீதிபதி உஷா மற்றும் சக தீர்ப்பாய உறுப்பினர் ஆர். ஏ. மேத்தா இந்த சம்பவத்தை "அதிர்ச்சியூட்டும், மூர்க்கத்தனமான மற்றும் மிகவும் மோசமானது" என்று கூறினார்.
திசம்பர் 2011 இல், உஷா மணிப்பூரில் மனித உரிமைகள் பிரச்சினைகள் குறித்த ஐபிடி குழுவில் உறுப்பினராக இருந்தார். இம்பாலில் அமர்ந்திருந்த குழு, ஐந்தாண்டு காலப்பகுதியில் நாற்பதுக்கும் மேற்பட்ட சட்டவிரோத கொலைகள் மற்றும் பிற மனித உரிமை மீறல்கள் பற்றிய சாட்சியங்களைக் கேட்டது. இது மாநிலத்தில் ஆயுதப்படை (சிறப்பு அதிகாரங்கள்) சட்டத்தை ரத்து செய்ய பரிந்துரைத்தார்.
தனிப்பட்ட வாழ்க்கை
உஷா வக்கீல் மற்றும் நீதிபதி கே. சுகுமாரனை மணந்தார். இவர்கள் நாட்டின் முதல் நீதிபதி ஜோடி. அவர்களுக்கு இரண்டு மகள்கள் இருந்தனர். தனது 81 வயதில், இருதயக் கைதுக்குச் சென்று, முந்தைய வாரம் முதுகெலும்பு அறுவை சிகிச்சையைத் தொடர்ந்து 2020 அக்டோபர் 5 ஆம் தேதி இறந்தார்.
மேற்கோள்கள்
பகுப்பு:1939 பிறப்புகள் பகுப்பு:2020 இறப்புகள் பகுப்பு:கேரள நபர்கள் பகுப்பு:இந்திய நீதிபதிகள்
திராசு பசுபதீசுவரர் கோயில்
திராசு பசுபதீசுவரர் கோயில் என்பது கடலூர் மாவட்டம் பண்ருட்டி அருகேயுள்ள திராசு எனும் கிராமத்தில் அமைந்திருக்கும் சிவாலயமாகும். இச்சிவாலயத்தின் மூலவர் பசுபதீஸ்வரர், அம்பிகை பார்வதி. இக்கோயிலுக்கு அருகே ஜோஸ்டா தேவி கோயில் மற்றும் அனுமார் கோயில் அமைந்துள்ளது.
கோச்சடை மீனாட்சி சொக்கநாதர் கோயில்
மீனாட்சி சொக்கநாதர் கோயில் என்பது தமிழ்நாடு மாநிலத்தில் மதுரை மாவட்டத்தின் கோச்சடை புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். ஏழு வில்வ இலைகளை ஒரே காம்பில் கொண்ட பெண் வில்வ மரமும், மூன்று வில்வ இலைகளை ஒரே காம்பில் கொண்ட ஆண் வில்வ மரமும் ஒவ்வொன்றும் பக்கத்திலேயே மூலவருக்கு அருகில் வளர்ந்து காணப்படுகின்றன. கோவிச்ச சடையன் என்ற திருநாமம் கொண்ட இறைவன், பெயர் மருவி, கோச்சடையான் என்ற அழைக்கப்பட்டு, பின்னர் தற்போது கோச்சடை சொக்கநாதர் என்று விளிக்கப்படுகிறார்.
திராசு பசுபதீசுவரர் கோயில்
இச்சிவாலயம் கிழக்கு நோக்கி அமைந்துள்ளது. மூலவரான பசுபதீஸ்வரர் கிழக்கு நோக்கி உள்ளார். அவரது சன்னதியின் இடதுபுறத்தில் அம்பிகை பார்வதி தெற்கு நோக்கி அமைந்துள்ளார். சுற்றுபிரகாரத்தில் கோயிலின் வடப்புறமாக சப்தமாதர்களும், விநாயகர், முருகன் சன்னதிகளும் உள்ளன. இச்சிவாலயத்தில் அம்பிகையின் சந்நிதி முன்பு ஆதிசங்கரின் சன்னதி அமைந்துள்ளது.
கோச்சடை மீனாட்சி சொக்கநாதர் கோயில்
கடல் மட்டத்திலிருந்து சுமார் 190 மீட்டர் உயரத்தில் அமைந்துள்ள கோச்சடை மீனாட்சி சொக்கநாதர் கோயிலின் புவியியல் ஆள்கூறுகள், 9.9424°N, 78.0859°W ஆகும்.
திராசு பசுபதீசுவரர் கோயில்
2009 ம் ஆண்டு இக்கோயிலுக்கு அருகிலுள்ள குளத்தில் தூர்வாரும் பணி நடைபெற்ற போது முருகன் சிலை கிடைத்தது. அது பின்னிரு கைகளில் உத்திராட்ச மாலையைக் கொண்டும், முன் வலக் கையில் சின் முத்திரை காட்டியவாறும், முன் இடக்கையை தொடையில் தாங்கியவாறும் இருந்தது. கரண்ட மகுடமும், மார்பின் இருபக்கம் முப்பெரும் விளிகள் கொண்டும் இருந்தது. இதனை ஆய்வு செய்தவர்கள் இக்கோயில் 2000 வருடங்கள் பழமை வாய்ந்ததாகவும், முகலாயப் படையெடுப்பின் மூலம் சேதப்படுத்தப்பட்டு சிலைகள் புதையுண்டு போயிருக்க கூடும் என்று கூறுகிறார்கள்.
கோச்சடை மீனாட்சி சொக்கநாதர் கோயில்
இக்கோயிலின் மூலவர் சொக்கநாதர் மற்றும் தாயார் மீனாட்சி அம்மன் ஆவர்.
வெளி இணைப்புகள்
பகுப்பு:மதுரை மாவட்டத்திலுள்ள சிவன் கோயில்கள்
திராசு பசுபதீசுவரர் கோயில்
ஆதாரங்கள்
பகுப்பு:கடலூர் மாவட்டத்திலுள்ள சிவன் கோயில்கள்
விட்டலூர் திரௌபதியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் திரௌபதியம்மன் சன்னதியும், திரௌபதியம்மன், பிள்ளையார் உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. வைகாசி மாதம் தீமிதி முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நேவல் அருவி
அமைவிடம்
இந்த அருவி டாரிரிகோ நகரத்திம் மற்றும் டாரியோ தேசிய பூங்கா ஆகியவற்றுக்கு இடையில் அமைந்துள்ளது. இந்த அருவி குன்றின் வழியே செல்கிறது மேலும் அருவி நீர்  பள்ளத்தாக்கின் கீழே பெலங்கர் ஆற்றில் நுழைவதற்கு முன்பு ஒரு ஒற்றைப் பாலத்தின் கீழ் செல்கிறது. நியூவெல் அருவியிலிருந்து சுமார் 50 மீட்டர் (160 அடி) தொலைவில் உள்ள ஒரு சிறிய ஓய்வுப்பகுதியில் இருந்து மக்கள் அருவியைப் பார்க்க முடியும். சுற்றுலா மேசைகள், தங்குமிட கொட்டகை, குப்பைத் தொட்டிகள் இவ்விடத்தில் அமைக்கப்பட்டுள்ளது. பெலிங்கர் பள்ளத்தாக்கிற்கு அருகே நெல் ஃபோல்ட் காட்சிமுனை உள்ளது. [3].
அருவிக்குச் செல்லும் வழியானது கடும் மழைக்காலங்களில் நீர் சூழும் நிலை ஏற்பட்டு அருவியை அருகில் சென்று பார்க்கும் சந்தர்ப்பத்தை கணிசமாக குறைத்துவிடுகிறது.
மேற்கோள்கள்
பகுப்பு:ஆஸ்திரேலிய அருவிகள் பகுப்பு:நியூ சவுத் வேல்ஸ்
தியானோ
தியானோ (Theano) (Θεανώ; கி.மு 6ஆம் நூற்றாண்டு) அல்லது குரோட்டானின் தியானோ', எனும் பெயர் இரண்டு பித்தகோரிய மெய்யியலாளர்களைக் குறிக்கப் பயன்படுகிறது. இவர் பித்தகோரசின் மாணவியாகவும் மகளாகவும் மனைவியாகவும் பலவாறு குறிப்பிடப்படுகிறார். வேறு சிலர் இவரை பிராண்டினசின் மனைவியாகக் கூறுகின்றனர். இவரது பிறப்பிடமும் தந்தை அடையாளமும் கூட உறுதிபடுத்தப்படாமலே உள்ளன. இதனால் சிலர் இதே பெயரில் இருவர் இருந்ததாகவும் இருவரின் விவரங்களும் இணைக்கப்பட்டுவிட்டன என்றும் கூறுகின்றனர் (இவர்கள் முதல் தியானோ, இரண்டாம் தியானோ எனப்படுகின்றனர்). சில துணுக்குகளும் கடிதங்களும், இவரதாகக் குறிப்பிடப்படுபவை, கிடைத்துள்ளன. என்றாலும் இவற்றின் ஆசிரியர் உறுதிசெய்யப் படவில்லை.
வாழ்க்கை
தியானோவின் வாழ்க்கையைப் பற்றிய தகவல் ஏதும் தெரியவில்லை.இவர் பற்றிய பண்டைய தகவல்கள் குழப்பமானவை. ஒரு மரபின்படி இவர் கிரேட்டில் பிறந்தவர். இவரது தந்தை பிதோனாக்சு, ஆனால் மற்றவர்கள் இவர் குரோட்டானில் பிறந்த்தாகவும் இவரது தந்தை பிராண்டினசு என்றும் கூறுகின்றனர். பலர் இவர் பித்தகோரசின் மனைவி என்பர்,   என்றாலும்  மற்றொரு மரபு இவரை பிராண்டினசின் மனைவி என்கிறது. இலம்பிலிக்கசு என்பவர் குழப்பத்தைத் தீர்க்க, தைனோ தான் பிராண்டினசின் மனைவி என்கிறார்.
பித்தகோரசுக்கும் தியானோவுக்கும் தாமோ, மையியா, அரிகுனோத் என மூன்று மகள்களும் தெலௌகெசு என்றொரு மகனும் இருந்ததாகக் கூறப்படுகிறது.
எழுத்துகள்
தியானோவின் நூல்களாகக் கூறப்படுவன: பித்தகோரிய Apophthegms, பெண்பால் அறிவுரை, நன்னெறி பற்றி, இறைத்தோய்வு (பக்தி) பற்றி, பித்தகோரசு பற்றி, மெய்யியல் விளக்க உரைகள், கடிதங்கள். இவை ஏதும் இப்போது கிடைக்கவில்லை. ஆசிரியர் உறுதிபடாத சில துணுக்குகளும் கடிதங்களும் மட்டுமே எஞ்சியுள்ளன. இவை தியானோ இயற்றியவை என நிறுவ முயற்சிகள் நடைபெறுகின்றன. (சிலர் இவற்றை முதல் தியானோ இயற்றியது எனவும் வேறு சிலர் பிந்தைய இரண்டாம் தியானோ இயற்றியது எனவும் கூறுகின்றனர்.), இவை எல்லாமே பிற்கால எழுத்தாளர்களது கற்பனைப் புனைவுகளாகவும் இருக்கலாம். இது பித்தகோரிய மெய்யியலை ஒரு பெண்ணின் வாழ்க்கைக்குச் சார்த்திகூற முயல்வதாகவே படுகிறது. இறைத்தோய்வு குறித்து கிடைக்கும் துணுக்குகள் எண்களுக்கும் பொருள்களுக்கும் உள்ள பித்தகோரிய ஒப்புமையைப் பற்றியதாக உள்ளது; கிடைத்துள்ள பல கடிதங்களோ (வீட்டு) இல்லற வாழ்க்கையைப் பற்றிய: ஒரு பெண் எப்படி குழந்தையை வளர்ப்பது? அவள் வேலைக்காரரிடம் எப்படி நடந்து கொள்வது? அவள் கணவனிடம் எப்படி நன்னெறியுடன் இருப்பது? இன்னபிற... பற்றியன.
மேரி ரிட்டர் பியர்டின் கூற்றுப்படி,கி.மு449இல் தூரியம் சார்ந்த கிப்போடமசு (அல்லதுமிலேத்தசு சார்ந்த கிப்போடமசு, தூரியம் நகரை உருவக்கியதாக தியானோ கூறியுள்ளாராம். அரிசுட்டாட்டிலின் கூற்றுப்படியும் இது சரிதான். நன்னெறி பற்றி எனும் நூலும் நல்லிடைநிலை அல்லது சிறந்த இடைநிலை நெறிமுறை பற்றியதாகவே உள்ளது.
தெசுலெஃப், சுடோபயெசு, கீரென் ஆகியோரின் கூற்றுப்படி தியானோ இறைத்தோய்வு பற்றி நூலில் இவ்வாறு கூறுகிறாராம்
வெளி இணைப்புகள்
பகுப்பு:கிரேக்க கணிதவியலாளர்கள் பகுப்பு:கிரேக்க மெய்யியலாளர்கள் பகுப்பு:பெண் கணிதவியலாளர்கள்
காரா கிதை
காரா கிதை (Хар Хятан; 1124–1218), காரா கிதன் கானரசு அல்லது மேற்கு லியாவோ, அலுவல் ரீதியாக பெரிய லியாவோ , என்பது நடு ஆசியாவில் இருந்த ஒரு சீனமயமாக்கப்பட்ட கிதான் பேரரசு ஆகும். இதை எலு தசி என்பவர் தோற்றுவித்தார். இவர் தங்கள் பூர்வீக இடமான வடக்கு மற்றும் வடமேற்கு சீனாவில்  சுரசன்களின் தாக்குதலில் இருந்து எஞ்சிய லியாவோ வம்சத்தினரைக் கொண்டு இதைத் தோற்றுவித்தார். நைமர்கள் குச்லுக் தலைமையில் இதை கி.பி. 1211ல் கைப்பற்றினர்; பாரம்பரிய சீன, பாரசீக, மற்றும் அரேபிய நூல்கள் இக்கைப்பற்றலோடு காரா கிதை ஆட்சி முடிவுக்கு வந்தது என்கின்றன. இப்பேரரசு கி.பி. 1218ல் மங்கோலியப் பேரரசால் கைப்பற்றப்பட்டது.
உசாத்துணை
பகுப்பு:சீன அரசமரபுகள் பகுப்பு:மங்கோலியாவின் வரலாறு பகுப்பு:முன்னாள் பேரரசுகள்
எல்ஸ்டார்
எல்ஸ்டார் (Elstar) ஆப்பிள் என்பது ஆப்பிள் வகைகளுள் ஒன்றாகும். இது முதலில் 1950ல் நெதர்லாந்தில் எல்ஸ்டில் கோல்டன் சுவை மற்றும் இன்கிரிட் மேரி ஆப்பிள்களைக் கலப்புச் செய்து தோற்றுவிக்கப்பட்டது. இது விரைவாக ஐரோப்பாவில் பிரபலமடைந்தது. பின்னர் அமெரிக்காவில் 1972இல் அறிமுகப்படுத்தப்பட்டது. இது கான்டினென்டல் ஐரோப்பாவில் மிகவும் பிரபலமாக உள்ளது. ஆனால் ஐக்கிய இராச்சியத்தில் குறைவாகவே பயன்பாட்டில் உள்ளது.
நர்வா, எசுத்தோனியா
நர்வா ( எசுத்தானிய உச்சரிப்பு: [ˈnɑrʋɑ], உருசிய மொழி : Нарва ) என்பது எசுத்தோனிய நாட்டின் நகரம் ஆகும். எசுத்தோனியாவின் கிழக்கில் உருசிய எல்லையில் அமைந்துள்ளது. இந்த நகரம் நாட்டின் மூன்றாவது பெரிய நகரமாகும்.
எல்ஸ்டார்
எல்ஸ்டார் நடுத்தர அளவிலான ஆப்பிள் ஆகும். இதன் தோல் பெரும்பாலும் மஞ்சள் கலந்த சிவப்பு நிறத்தில் இருக்கும். சதை வெண்மையானது, மென்மையான, மிருதுவான அமைப்பைக் கொண்டுள்ளது. ஆப்பிள் சுவைகலவை தயாரிக்க மிகவும் நல்லது. இருப்பினும், பொதுவாக, இதன் இனிப்பு சுவை காரணமாக சலாடுகளில் பயன்படுத்தப்படுகிறது.
நர்வா, எசுத்தோனியா
புவியியல்
நர்வா எசுத்தோனியாவில் கிழக்கு மட்டுமீறிய புள்ளியில் தலைநகரம் தாலினிலிருந்து கிழக்கே 200 கிமீ (124 மைல்) தொலைவிலும், செயிண்ட் பீட்டர்ஸ்பர்க்கிலிருந்து தென்மேற்கே 130 கிமீ (81 மைல்) தொலைவிலும் அமைந்துள்ளது. நர்வா நீர்த்தேக்கத்தின் எசுத்தோனிய பகுதி பெரும்பாலும் நகர மையத்தின் தென்மேற்கே நர்வாவின் எல்லைக்குள் உள்ளது.
எல்ஸ்டார்
வெளி இணைப்புகள்
பகுப்பு:பழ மரங்கள்
நர்வா, எசுத்தோனியா
புவியியல்
நர்வா நகராட்சி 84.54 சதுர கிலோமீற்றர் (32.64 சதுர மைல்) பரப்பளவைக் கொண்டுள்ளது. இதில் நகரம் 62 சதுர கிலோமீட்டர் (24 சதுர மைல்) (நீர்த்தேக்கத்தைத் தவிர்த்து) ஆக்கிரமித்துள்ளது. குத்ருகலா மற்றும் ஓல்கினா ஆகிய இரண்டு தனி மாவட்டங்களும் முறையே 5.6 கி.மீ. 2 (2.16 சதுர மைல்) மற்றும் 0.58 கிமீ 2 (0.22 சதுர மைல்) பரப்பளவைக் கொண்டுள்ளன. குத்ருகலா நர்வாவின் டச்சா பகுதிகளில் மிகப் பெரியதாகும்.
காலநிலை
நர்வா சூடான-கோடை ஈரப்பதமான கண்ட காலநிலையைக் கொண்டுள்ளது. (கோப்பன் காலநிலை வகைப்பாடு Dfb)
சனத்தொகை
2013 ஆம் ஆண்டு சனவரி 1 அன்று நர்வாவின் மக்கட் தொகை 59,888 ஆக இருந்தது. இந்த நகரம் ஒரு வருடத்திற்கு முன்னர் 60,454 மக்கட் தொகையை கொண்டிருந்தது. 1992 ஆம் ஆண்டில் சனத் தொகை 83,000 ஆக இருந்தது. நர்வாவின் சனத்தொகையில் 95.7% வீதமானோர் உருசிய மொழி பேசுபவர்கள் ஆவார்கள். இங்கு வசிப்பவர்களில் 87,7% வீதமானோர் உருசிய இனத்தவர்கள். மொத்த மக்கள் தொகையில் 5.2% வீதமானோர் எசுத்தோனிய இனத்தவர்கள். இரண்டாம் உலகப் போரின்போது நகரத்தின் பெரும்பகுதி அழிக்கப்பட்டது.
நகரவாசிகளில் 46.7% வீதமானோர் எசுத்தோனிய குடியுரிமையையும், 36.3% உருசிய கூட்டமைப்பின் குடியுரிமையையும், அதே நேரத்தில் 15.3% வீதமான மக்கள் வரையறுக்கப்படாத குடியுரிமையையும் கொண்டுள்ளனர்.
2012 ஆம் ஆண்டில் எசுத்தோனிய மக்கட்தொகையில் 1.2% எச். ஐ. வி தொற்றுக்கு இலக்கானார்கள். 2001 மற்றும் 2008 ஆம் ஆண்டுகளுக்கு இடையில் 1,600 க்கும் மேற்பட்ட எச்.ஐ.வி நோயாளிகள் நர்வாவில் பதிவு செய்யப்பட்டுள்ளனர். எஸ்தோனியாவில் எச்.ஐ.வி தொற்று விகிதம் 2014 இல் குறைந்தது.
சான்றுகள்
பகுப்பு:எசுத்தோனியா
தம்பிலுவில்
தம்பிலுவில் இலங்கையின் கிழக்கு மாகாணத்தில் அம்பாறை மாவட்டத்தில் அமைந்துள்ள ஒரு தமிழர்கள் வாழும் கிராமமாகும். தம்பிலுவில் கண்ணகி அம்மன் ஆலயம் இவ்வூரின் புகழுக்குக் காரணமான கண்ணகி வழிபாட்டைப் பேணுவதில் முக்கிய இடம் வகிக்கின்றது. கிழக்கிலங்கையில் நாட்டுக்கூத்துக் கலைக்குப் பேர்போன கிராமங்களில் இதுவும் ஒன்று.
இதன் எல்லைகளாக வடக்கே அக்கரைப்பற்று, தெற்கே திருக்கோவில் மற்றும் மேற்கே களப்பும் கிழக்கே கடலும் அமைகின்றன, களப்பு கடந்து ஊரக்கை வயல் உள்ளது. கடல், வயல் மற்றும் பல இயற்கை வளங்களை கொண்டுள்ளது இக்கிராமம்.
வரலாறு
thumb|left|தம்பிலுவில் பெரிய முகத்துவாரப் பாலத்தில் பதிக்கப்பட்டுள்ள 1902ஆம் ஆண்டுக் கல்வெட்டு. இன்றைய திருக்கோவில் உள்ளிட்ட தம்பிலுவில் பகுதியானது, பண்டு "நாகர்முனை" என அறியப்பட்ட தொன்றமிழ்க் குடியிருப்பாகும். இங்கு குடியிருந்த தொன்றமிழரான நாகரின் வேல் மற்றும் தாய்த் தெய்வ வழிபாடுகளே இன்று திருக்கோவில் மற்றும் கண்ணகியம்மன் ஆலயங்களாகப் பரிணமித்துள்ளன எனலாம். 11ஆம் நூற்றாண்டளவில், மட்டக்களப்பின் முதலாவது தேசத்துக் கோவிலான திருக்கோவில் சித்திரவேலாயுத சுவாமி ஆலயத்தின் திருப்பணிக்கென கலிங்கமாகனால் அழைத்து வரப்பட்ட சோழநாட்டு மக்கள் இங்கேயே குடியமர்த்தப்பட்டனர்.
உகந்தையைத் தலைநகராகக் கொண்டு உன்னரசுகிரி என்ற பெயரில் தென்மட்டக்களப்பை ஆண்ட மேகவண்ணன் என்ற சிற்றரசன், தன் தாயும் சோழ இளவரசியுமான "தம்பதி நல்லாளை" நினைவுகூரும் விதமாக இங்கோர் குளம்வெட்டி அதற்கு "தம்பதிவில்" என்று பெயரிட்டான் என மட்டக்களப்பு மான்மியம் கூறும். அதுவே திரிந்து தம்பிலுவில் என்றானது. ஒல்லாந்தர் காலத்தில் கண்ணப்பன் எனும் கண்ணகியம்மன் ஆலய அர்ச்சகர் பாடிய "மழைக்காவியம்" மூலம் மழையிலாத நாட்களில் மழை பொழிவிக்கும் அற்புதம் இன்றும் நிகழ்கிறதாம்.
புள்ளிவிவரங்கள்
கிழக்கே வங்கக் கடலையும் தெற்கே பெரியகளப்பு வாவியையும் எல்லைகளாகக் கொண்டு தம்பிலுவில் கிராமம், 5.05 சதுர கி.மீ பரப்பில் அமைந்து விளங்குகின்றது. இதன் உள்ளூர்ப் பகுதிகள், முனைக்காடு, தில்லங்குழி, பள்ளவெளி, கனகர்நகர், மணற்காடு முதலியனவாகும். 2686 குடும்பங்களைக் கொண்ட 8937 குடியிருப்பாளர்களில், (2009 சனத்தொகை மதிப்பீடு) 99.55 விழுக்காட்டினர் சைவர்கள். ஏனையோர் கிறிஸ்தவர்கள். பிரதான தொழில்களாக விவசாயமும் கால்நடை வளர்ப்பும் காணப்படுகின்றது. சிறுபான்மை மீன்பிடியும் குடிசைக் கைத்தொழில்களும் நடத்தப்படுகிறது. அரச தொழில்களில் ஈடுபடுவோரும் கணிசமான அளவு உள்ளனர்.
கோயில்கள்
மட்டக்களப்பு பிராந்தியத்தில் புகழ்பெற்ற கண்ணகி வழிபாட்டைப் பேணிக் காக்கும் ஆலயங்களில் தம்பிலுவில் கண்ணகி அம்மன் ஆலயம் ஒன்று. இதுதவிர இங்கு காணப்படும் சைவக் கோவில்கள் வருமாறு:
சமயம் சார்ந்து ஆன்மிகப் பணிகளைச் செய்யும் தம்பிலுவில் திருநாவுக்கரசு நாயனார் குருகுல ஆதீனமும், தம்பிலுவில் சத்தியசாயிபாபா சேவா சமிதியும், அக்கரைப்பற்று தெற்கு இந்துமாமன்றமும் அம்பாறை மாவட்ட சிவதொண்டர் அணியும், இங்கு மேலும் குறிப்பிடத்தக்கன.
கல்வி
கல்விக்குப் புகழ்பெற்ற கிழக்கிலங்கைக் கிராமங்களில் இது ஒன்றாகும். முன்பு இங்கு குருகுலக் கல்வி முறையே காணப்பட்டதாகவும், அந்த மரபின் தொடர்ச்சியே கப்புகனார் கண்ணப்பர் (17ஆம் நூற்றாண்டு, மழைக்காவியம் பாடியவர்), கணபதி ஐயர் (கண்டியை இவர் காலத்தில் ஆண்ட நரேந்திரசிங்க மன்னனின் (1707-1739) அரசவையை அலங்கரித்தாரென்று இவர் பாடிய "நரேந்திரசிங்கன் பள்ளு" நூலைச் சான்று காட்டுவர்.), பின் மதுரைத் தமிழ்ச் சங்கத்தில் தமிழ் கற்பித்த பண்டிதர் குஞ்சித்தம்பி (19ஆம் நூற்றாண்டு), மட்டக்களப்பின் முதலாவது நாவலாசிரியராக வருணிக்கப்படும் உவில்லியம்பிள்ளை என்று பெரும்புலவர் பரம்பரை ஒன்று,  இவ்வூரில் உருவாகக் காரணமானது என்று கூறுவதுண்டு.
1877ஆமாண்டு மெதடிஸ்த திருச்சபையினரால் ஆரம்பிக்கப்பட்ட மட்/ மெதடிஸ்தமிசன் ஆண்கள் பாடசாலை (இன்றைய சரஸ்வதி வித்தியாயலயம்) இவ்வூருக்கு நவீன கல்வியை அறிமுகப்படுத்திய பெருமை கொண்ட பாடசாலை. பலத்த எதிர்ப்புக்களுக்கு மத்தியில் ஆங்கிலேய மிஷனரிகளால் முன்னெடுக்கப்பட்ட "பெண்களுக்கும் கல்வி" என்ற திட்டமானது, இவ்வூரில் 1879ஆமாண்டு ஆரம்பிக்கப்பட்ட 78 மாணவிகளைக் கொண்ட பெண்கள் பாடசாலை மூலம், (இன்றைய கலைமகள் வித்தியாலயம்) மட்டக்களப்புத் தென் பகுதியில் வெற்றி பெற்றுவிட்டதாக, அக்கால திருச்சபைக் குறிப்புகளில் காணக் கிடைக்கிறது. தம்பிலுவில் மத்திய மகா வித்தியாலயம் இப்பகுதியில், கல்வியிலும் விளையாட்டிலும் இன்றும் பெயர்சொல்லும் பலரை உருவாக்கிய - உருவாக்குகின்ற பாடசாலையாகத் திகழ்கிறது. இவ்வூரிலுள்ள ஏனைய பாடசாலைகள்:
வெளி இணைப்புகள்
பகுப்பு:தம்பிலுவில்
இராமகிருஷ்ண மகாபலேஷ்வர் ஹெக்டே
இராமகிருஷ்ண மகாபலேஷ்வர் ஹெக்டே (Ramakrishna Mahabaleshwar Hegde) (29 ஆகஸ்ட் 1926 - 12 ஜனவரி 2004) என்பவர் ஒரு இந்திய அரசியல்வாதி ஆவார். இவர் கர்நாடகாவின் முதலமைச்சர்களில் பத்தாவது முதல் மந்திரியாக மூன்று தடவைகளில் 1983 மற்றும் 1988க்கு இடையில் பணிபுரிந்து இருக்கிறார். இவர் கர்நாடக சட்டப்பேரவைக்கு 1957, 1962, 1967, 1983, 1985 மற்றும் 1989 ஆகிய வருடங்களிலும்,மாநிலங்களவைக்கு 1978-1983 மற்றும் 1996-2002 ஆகிய இரு முறைகளும் தேர்ந்தெடுக்கப்பட்டார். மேலும், இவர் இந்திய அரசின் வர்த்தக மற்றும் தொழில் துறை அமைச்சராக 1998 முதல் 1999 வரை பணிபுரிந்துள்ளார்.
ஆரம்ப வாழ்க்கை
ஹெக்டே உத்தர கன்னட மாவட்டத்தில் காவ்யகா பிராமண குடும்பத்தில் சித்தபுரா என்னும் ஊரில் பிறந்தார். இவருடைய தந்தை மகாபலேஷ்வர். இவருடைய தாயார் சரஸ்வதி அம்மா ஹெக்டே. இவர்கள் சிருங்கேரி பக்கத்தில் உள்ள சிரிமனே கிராமத்தில் வசித்து வந்தார்கள். இவர் தன்னுடைய ஒரு பகுதி கல்வியை வாரணாசியில் உள்ள காசி வித்யாபீடத்தில் முடித்தார். இவர் அலகாபாத் பல்கலைக்கழகத்தில் தன்னுடைய சட்டப்படிப்பு பட்டத்தைப் பெற்றார். இவர் வழக்கறிஞர் தொழில் செய்து வந்தாலும் இவர் 1942ம் ஆண்டு நடைபெற்ற வெள்ளையனே வெளியேறு இயக்கத்தில் கலந்து கொண்டு ஒரு தீவிர காங்கிரசு கட்சி உறுப்பினராக இருந்தார்.
அரசியல் வாழ்க்கை
ஹெக்டே உத்தர கன்னட காங்கிரசு கட்சியின் மாவட்ட தலைவராக 1954 முதல் 1957 வரை இருந்தார். பிறகு 1958-இல் மைசூர் பிரதேச காங்கிரசு கட்சியின் பொதுச் செயலராக உயர்ந்தார். 1962 வரை அப்பதவியில் இருந்தார்.இவருடைய பெரும்பாலான நிர்வாக அனுபவங்கள் சி.நிஜலிங்கப்பா (1956-58 மற்றும் 1962-68) மற்றும் வீரேந்திர படேல் (1968-71) ஆட்சியில் இருந்த பொது கட்டமைக்கப்பட்டவை. இவர் 1957ஆம் ஆண்டு முதன் முதலாக கர்நாடகா சட்டப்பேரவைக்கு தேர்ந்தெடுக்கப்பட்டு துணை மந்திரியாக நியமிக்கப்பட்டார். பிற்பாடு இவர் காபினெட் அமைச்சராக உயர்வு பெற்று இளையோர் நலன் மற்றும் விளையாட்டு, கூட்டுறவு, தொழிற்சாலை, திட்டமிடுதல், பஞ்சாயத் ராஜ், செய்தி மற்றும் விளம்பரம், கலால் மற்றும் நிதி போன்ற துறைகளுக்கு 1962-1971 இடைப்பட்ட காலங்களில் அமைச்சராக இருந்தார். 1969ஆம் ஆண்டில் காங்கிரசு கட்சி இரண்டாக உடைந்த போது இவர் தன்னுடைய வழிகாட்டியான நிஜலிங்கப்பாவினைப் பின்பற்றி, அப்போதைய பிரதம மந்திரியாக இருந்த இந்திரா காந்திக்கு எதிரான பிரிவில் சேர்ந்தார். இவர் 1974 வரை கர்நாடக சட்ட மேலவையில் எதிர்க்கட்சி தலைவராகச் சில வருடங்கள் இருந்தார். 1975 அவசர நிலை கடும் நடவடிக்கையின் போது மற்ற பல மாநில எதிர்க்கட்சி மற்றும் தேசியத்தலைவர்கள் கைது செய்யப்பட்ட போது இவரும் கைது செய்யப்பட்டார். அவசர நிலை தளர்த்தப்பட்ட போது இவர் ஜனதா கட்சியில் சேர்ந்தார். அதன் கர்நாடக மாநில குழுவிற்கு இவர் பொதுச்செயலாளர் ஆனார். 1978-83-இல் இவர் பாராளுமன்றத்தின் மாநிலங்களவை உறுப்பினராக இருந்தார்.
கர்நாடக முதல் மந்திரி
1983 தேர்தலில் ஜனதா கட்சி தனிப்பெரும்பான்மை பெற்று ஆட்சிக்கு வந்த பொழுது சக்தி வாய்ந்த லிங்காயத் மற்றும் வொக்காலிகா இயக்கங்களுக்கு முன் ஒருமித்த பிராமண முதல்வர் வேட்பாளராக வெளிவந்தார். இந்த நடைமுறையில் கர்நாடகாவின் காங்கிரசு அல்லாத முதல் முதல் மந்திரி ஆனார். ஒரு தந்திரத்தன்மை உள்ள எசமானனாக தன் அரசிற்கு மூன்றில் இரண்டு பங்கு பெரும்பான்மையை இதர கட்சிகளிடம் இருந்து ஏற்பாடு செய்து திரட்டினார். இவருடைய அரசிற்கு பாரதீய ஜனதா கட்சி, இடதுசாரிகள் மற்றும் 16 சுயேச்சை உறுப்பினர்கள் ஆதரவு அளித்தனர். 1985-இல் நடந்த தேர்தலில் இவருடைய கட்சி போதுமான பெரும்பான்மையுடன் ஆட்சிக்கு வந்தது. ஜனதா கட்சியின் மோசமான செயல்பாடுகளால் 1984 ஆம் ஆண்டு நடந்த மக்களவைத் தேர்தலில் அக்கட்சி 28 தொகுதிகளில் 4 மக்களவைத் தொகுதிகளையே பெற நேர்ந்ததால் மக்களின் ஆணை இவர் கட்சிக்கு சாதகமாக இல்லாததால் பதவியை துறந்து சட்டசபைக்கு மக்களிடம் புதிய ஆணையை வேண்டினார். 1983-85 மீண்டும் 1985-88 இடையில் முதல் அமைச்சராக இருந்த பொழுது அவர் கூட்டாட்சிக்குள் மாநில ஆட்சியைத் தக்க வைக்கும் தொண்டனாகச் செயல்பட்டார். ஆனால் வட்டார, மொழியியல் பேரினவாதத்திற்கு எந்தச் சலுகையும் இல்லை. இரண்டாவதாக இவர் கூட்டாட்சிக் கொள்கைகளை விரிவுபடுத்த சில புத்தாக்க முயற்சிகளை எடுத்தார். அதில் முதலாவதாக உள்ளாட்சி நிறுவனங்களுக்குப் பொறுப்புகளைக் கொடுத்து அவற்றைச் செயல்படுத்த முயன்றார். இவர் முதலமைச்சராக இருந்த பொழுது கணிசமான அதிகாரங்களை உள்ளாட்சி நிறுவனங்களுக்குப் பகிர்ந்து கொடுக்க, பஞ்சாயத் ராஜ் சட்டம் கொண்டுவரப்பட்டது. அது நிதி மற்றும் நிர்வாக அதிகாரங்கள் கொண்ட மூன்று அடுக்கு முறைமையை உள்ளாட்சி நிறுவனங்களுக்கு வழங்கியது. கர்நாடக மாநிலத்தில் உள்ள கிராம பஞ்சயத்துகளுக்கு அதிகாரங்களைப் பிரித்து வழங்குவதில் ஓய்வின்றி உழைத்த கிராம வளர்ச்சி மற்றும் பஞ்சாயத் மந்திரி அப்துல் நசீர் சாபை ஆதரித்தார். இந்த கர்நாடக திட்டம் இதர இந்திய மாநிலங்களுக்கு முன்மாதிரியாக விளங்கியது. அலுவலக மற்றும் நிர்வாக ஊழல்களைக் களைய 1984-ஆம் ஆண்டில் லோக் ஆயுக்தா நிறுவன சட்டங்களை அறிமுகப்படுத்தினார். நிர்வாகத்தில் கன்னடத்தை செயல்படுத்த கன்னட காவல் குழு வை நியமித்தார். தனது பதின்மூன்றாவது நிதி நிலை அறிக்கையைச் சமர்ப்பித்தது அரிதாகவும், வேறுபாடாகவும் இருந்தது. முதலமைச்சராக ஹெக்டே மிகப்பெரிய மகிழ்ச்சியையும் தனிப்பட்ட புகழையும் அடைந்தார். திறமை வாய்ந்த நிர்வாகியாக ஏற்றுக்கொள்ளப்பட்டார். இருந்தபோதிலும் காலப்போக்கில் இவரின் நிர்வாகம் அஇவருடைய குடும்பத்தின் ஒரு பகுதியால் ஊழலில் ஆழ்ந்துள்ளதாக குற்றம் சாட்டப்பட்டது. இவருடைய மைந்தன் மருத்துவ இடம் பெற பணம் பெற்றதாகக் குற்றம் சாட்டப்பட்டார். என்ஜிஇபி நிறுவனத்திற்கு பங்குகளை மாற்றிய வழக்கில் இவரை இந்திய தேசிய காங்கிரசு குற்றம் சாட்டியது. கர்நாடக உயர்நீதிமன்றம் இவர் அரசின் மீது சாராய பாட்டில் வழக்கில் கண்டனம் தெரிவித்ததைத் தொடர்ந்து இவர் தன் முதலமைச்சர் பதவியில் இருந்து 13 பிப்ரவரி 1986 அன்று விலகினார். ஆனால் மூன்று நாள் கழித்து 16 பிப்ரவரி அன்று பதவி விலகலைத் திரும்பப் பெற்றுக் கொண்டார். முக்கிய அரசியல்வாதிகள் மற்றும் தொழிலதிபர்கள் தொலைபேசிகளை ஒட்டுக்கேட்டதாகக் குற்றம் சாட்டப்பட்டதால் இவர் தன் பதவியை விட்டு விலகினார். 1989 மற்றும் 1990ல் சுப்பிரமணியன் சுவாமி இவரை தொலைபேசி ஒட்டுக்கேட்பு வழக்கில் குற்றம் சாட்டியதை அடுத்து இவர் சுவாமி மீது வழக்கு தொடர்ந்தார்.
விஸ்வநாத் பிரதாப் சிங் பிரதம மந்திரியாக இருந்த பொழுது இவர் திட்டக்குழுவின் துணைத்தலைவராக இருந்தார். 1996ஆம் ஆண்டில் பிரதம மந்திரியாக இருந்த தேவ கௌடா அறிவுரையின் பேரில் ஜனதாதளத் தலைவர் லாலு பிரசாத் யாதவ் இவரை கட்சியில் இருந்து நீக்கினார். கட்சியில் இருந்து வெளியேற்றப்பட்ட பிறகு ராஷ்டிரீய நவ நிர்மான் வேதிகாஎன்ற சமூக அமைப்பைத் துவக்கினார். அதன் பிறகு 'லோக் சக்தி' என்ற தனது சொந்த கட்சியைத் துவக்கினார். 1998 நாடாளுமன்ற பொதுத்தேர்தலில் பாரதிய ஜனதா கட்சியுடன் கூட்டணி வைத்துப் பெரும்பாலான மக்களவைத் தொகுதிகளை வென்றார். 1998 பாரதிய ஜனதா தலைமையிலான தேசிய ஜனநாயக கூட்டணியில் வர்த்தகத் துறை மந்திரியாகப் பதவி வகித்தார். 1999ல் ஜனதா தளம் உடைந்த பிறகு அதன் ஒரு பகுதி முதலமைச்சர் ஜெ.ஹெச்.படேல் அவர்களால் வழிநடத்தப்பட்டது. இன்னொரு பகுதி லோக்சக்தி ஐக்கிய ஜனதா தள் உடன் இணைந்து பாரதிய ஜனதா கட்சியுடன் கூட்டணி வைத்துக் கொண்டது. இருந்த போதிலும் இந்தக் கூட்டணி 1999-ஆம் ஆண்டில் நடந்த தேர்தலில் படேலின் அரசால் அரசு எதிர்ப்பு வாக்குகளால் பின்னடைவைச் சந்தித்தது. காங்கிரசு கட்சி வென்றது.
மேற்கோள்கள்
பகுப்பு:1926 பிறப்புகள் பகுப்பு:2004 இறப்புகள் பகுப்பு:இந்திய அமைச்சர்கள் பகுப்பு:கர்நாடக அரசியல்வாதிகள் பகுப்பு:கர்நாடக சட்டமன்ற உறுப்பினர்கள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
திருவிசைநல்லூர் திரௌபதியம்மன் கோயில்
திருவிசைநல்லூர் திரௌபதியம்மன் கோயில் தமிழ்நாட்டில் தஞ்சாவூர் மாவட்டம், திருவிசைநல்லூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் திரௌபதியம்மன் சன்னதியும், விநாயகர், சுப்பிரமணியர், வீரன், வீரபத்ரன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. வைகாசி மாதம் தீமிதி முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மீன்பிடிப் பூனை
மீன்பிடிப் பூனை (இலங்கை வழக்கு: கொடுப்புலி; Fishing cat) என்பது ஒரு நடுத்தர காட்டுப்பூனை இவை தென் மற்றும் தென்கிழக்கு ஆசியாவில் காணப்படுகின்றன. 2008 ஆம் ஆண்டில், பன்னாட்டு இயற்கை பாதுகாப்பு சங்கம் இந்த பூனையை அருகிய இனம் என்று தன் செம்பட்டியலில் கூறியுள்ளது. மீன்பிடிப் பூனைகளின் வாழிடமான சதுப்புநிலங்கள் அழிக்கப்படுவதால் கடந்த பத்தாண்டுகளில் கடுமையாக குறைந்துள்ளது. இந்த மீன்பிடி பூனைகள் ஆறுகளை ஒட்டிய இடங்களிலும், நீரோடைகள், ஏரிகள், சதுப்பு நிலப் பகுதிகள் போன்ற இடங்களில் வாழ்கின்றன. மீன்பிடிப் பூனை மேற்கு வங்கத்தின் மாநில விலங்கு ஆகும்.
பண்புகள்
மீன்பிடிப் பூனைகள் சற்று பெரிய பூனைகள் ஆகும். இவை விட்டுப் பூனைகளைவிட இரண்டு மடங்கு பெரியது ஆகும். இது பழுப்பு நிறம் கலந்த சாம்பல் நிறத்தில் உடலும், அதில் கரும் புள்ளிகளும், குறுகிய வாலும் உண்டு. இதன் கன்னத்தில் ஒரு சோடி பட்டைகள் காணப்படும். நெற்றிப் பகுதியில் ஆறுமுதல் எட்டுவரையிலான கருங்கோடுகள் இதன் தனித்த அடையாளம் ஆகும். இவற்றின் தலையில் இருந்து உடல் நீளம் 57–78 செமீ (22–31 அங்குலம்), இதன் சிறிய வால் 20–30 செமீ (7.9–11.8 அங்குலம்), இதன் எடை 5–16 கிலோ ஆகும்.
இந்தியாவில் காணப்படும் இடங்கள்
இந்தியாவில் அசாம், மேற்கு வங்கத்தின், சுந்தரவனக்காடுகள், ஒரிசாவில் உள்ள சில்கா ஏரி, கேரளத்தில் உள்ள உப்பங்கழிக்காயல் ஆகிய இடங்களில் இதைக் காணலாம்.
கொளத்தூர் இலட்சுமி அம்மன் கோயில்
இலட்சுமி அம்மன் கோயில் என்பது தமிழ்நாடு மாநிலத்தில் சென்னை மாவட்டத்தின் கொளத்தூர் புறநகர்ப் பகுதியில் அமையப் பெற்றுள்ள ஓர் அம்மன் கோயில் ஆகும்.
கடல் மட்டத்திலிருந்து சுமார் 56 மீட்டர் உயரத்தில் அமைந்துள்ள கொளத்தூர் இலட்சுமி அம்மன் கோயிலின் புவியியல் ஆள்கூறுகள், 13.1261°N, 80.2192°W ஆகும்.
இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.
வெளி இணைப்புகள்
பகுப்பு:சென்னை மாவட்டத்திலுள்ள அம்மன் கோயில்கள்
அபிசேகா விமலவீரா
சுஹாசினி அபிஷேகா விமலவீரா (Sinhala:අභිෂේකා විමලවීර; பிறப்பு 11 நவம்பர் 1988)  இலங்கை நாட்டு பாடகர், திரைப் பின்னணிப் பாடகர், பாடலாசிரியர். காதல் நயமிக்க வாசனையே சந்தா திரைப்படத்தில் பின்னணிப் பாடகியாக அவருக்கு பரவலான அங்கீகாரம் கிடைத்தது. இதனை உதயகாந்தா வர்ணசூரியா இயக்கி இருந்தார். .சாலஞ்சு, ரூபன்தரணா, சினசுனா அதரேன் ஆகியத் திரைப்படங்களிலும் பின்னணிப் பாடகியாக பாடியுள்ளார்.
இளமையும் தனிவாழ்வும்
அபிசேகா இலங்கையின் காலியில் 11 நவம்பர் 1988 அன்று பிறந்தவர். திரைப்பட இயக்குநரும் பாடலாசிரியரும் எழுத்தாளருமான சுனில் விமலவீராவிற்கும் தமயந்தி விமலவீராவிற்கும் ஒரே மகவாகப் பிறந்தார். தொடக்கக் கல்வியை காலியிலுருந்த புனித இதய கான்வென்ட் பள்ளியில் படித்தார். பின்னர் மிலகிரியாவிலிருந்த புனித பவுல் பெண்கள் பள்ளியில் உயர்நிலைக் கல்வி தொடர்ந்தார். 2006இல் இந்தியாவின் இலக்னோவில் அமைந்திருந்த பட்காண்டே இசை நிகர்நிலைப் பல்கலைக்கழகத்தில் சங்கீத விசாரத் என்ற பட்டம் பெற்றார். 2013இல் கொழும்பு பல்கலைக்கழகத்திலிருந்துஇசையில் இளங்கலைப் பட்டம் பெற்றார். 2019இல் கொழும்பு பல்கலைக்கழகத்தில் இசைத்துறை விரிவுரையாளராக சேர்ந்தார்.
திருமணம் முடித்து அவருக்கு ஃபைரி அபிலாசுயா ஆலககூன் என்ற பெயருள்ள மகள் உள்ளார். தோல் அழகு சாதனங்கள் தயாரிக்கும் வணிக முயற்சியிலும் ஈடுபட்டுள்ளார்.
திரைப்பட பின்னணிப் பாட்டு
"மங்களம் பாதாளா" என்ற பாடலை சஞ்சனா என்ற திரைப்படத்திற்காக பாடி திரையிசை பாடகியாக  தம்மை முதன்முதலில் வெளிப்படுத்தினார். தொடர்ந்து 2009இல் சினாசுன அதரேன் படத்திற்காக "நில் நுவான் பத்து செம" என்ற பாடலைப் பாடினார். 2011இல் உதயகாந்தா வர்ணசூரியா சாலஞ்சு திரைப்படத்தில் "பிரார்த்தனா பிடி ந" என்ற பாடலுக்கு பங்களிக்க வாய்ப்பளித்தார். 2013இல் "ஹீனா டம் மிடக்" என்ற பாடலுக்கு குரல் கொடுத்துள்ளார்.
2014இல் வெளியான இரு படங்களில் குரல் கொடுத்துள்ளார். பராக்ரமா ஜெயசிங்கே இயக்கிய குயு செரா என்ற திரைப்படத்தில் "மீ மினிசத் பாவே லோவே" என்ற பாடலுக்கு பங்களித்துள்ளார். ரூபதரணா திரைப்படத்தில் "அவச்சகா மா" என்ற பாடலையும் அதே ஆண்டு பாடி உள்ளார். இந்த இருவரிசையில் லகிரு பிரேராவுடன் இணைந்து பாடியுள்ளார். 2018இல் வாசனையே சன்டா என்ற திரைப்படத்தில் "மது சண்டகன்" என்ற பாடலைப் பாடி உள்ளார்.
தொலைத்தொடர் பின்னணிப் பாட்டு
அபிசேகா தொலைக்காட்சித் தொடரில் பின்னணிப் பாடுவது "அமா" என்ற தொலைத்தொடரில் தொடங்கியது.இத்தொடரின் கருத்துருப் பாடலான "தெகோபுல் கன்டுலின் தெமா"வைப் பாடியுள்ளார். இதிலும் இணையாக லகிரு பிரேரா பாடியுள்ளார். அடுத்து 2015இல் ஈரு தொலைக்காட்சியில் "அடரேய் மன் அடரேய்" தொலைத்தொடரில்  "இதே இன்னே டென் ஓயாமை" என்ற பாடலைப் பாடியுள்ளார். தவிரவும் "சரிதாயகதா பாட தென்னா" என்ற தொலைத்தொடருக்கு துவக்கப் பாடலையும் பிளாக்மெயில் திரைத்தொடருக்கு "மீ நிஷா யமயே" என்ற கருப் பாடலையும் பாடியுள்ளார்.
அண்மையில் சீரசா தொலைக்காட்சியில் வரும் "ராசு" தொலைத்தொடருக்கு கருப் பாடலான "அபா ஆமு நோவுனா நம்" என்ற பாடலைப் பாடியுள்ளார்.
வெளி இணைப்புகள்
பகுப்பு:வாழும் நபர்கள் பகுப்பு:சிங்கள இசைக்கலைஞர்கள் பகுப்பு:1988 பிறப்புகள்
அண்டராள்ளி
அண்டராள்ளி, இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், பென்னாகரம் வட்டம் மாதேஅள்ளி ஊராட்சிக்கு உட்பட்ட ஒரு கிராமம் ஆகும்.
அமைவிடம்
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E ஆகும். இங்கு மொத்த குடியிருப்புகள் 32, மொத்த மக்கள் தொகை 132. இதில் 73 ஆண்களும் 59 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
கவி சம்மேளனம்
வரலாறு
thumb| [[ரூர்க்கி, இந்தியதொழில்நுட்பக் கழகத்தில் நடைபெற்ற கவி சம்மேளனம்]] முதல் மாபெரும் கவி சம்மேளனம் 1920 ஆம் ஆண்டு ஏற்பாடு செய்யப்பட்டது. இதில் பல கவிஞர்களும் ஏராளமான பார்வையாளர்களும் இருந்தனர். அதன் பிறகு, கவி சம்மேளனம் இந்திய கலாச்சாரத்தின் ஒரு பெரிய பகுதியாக மாறியது. உருது கவிதைகளின் முஷைரா மற்றும் இந்தி கவி சம்மேளனம் ஆகியவை இப்போது அடிக்கடி இணைக்கப்படுகின்றன. மேலும் இந்துசுத்தானி மொழி பேசும் உலகம் முழுவதும் முஷைரா-கம்-கவி சம்மேளனம் ஏற்பாடு செய்யப்பட்டுள்ளது.
இந்தியாவில், இந்தியச் சுதந்திரம் அடைந்த 1947 முதல் 1980-களின் முற்பகுதி வரையிலான காலம் கவி சம்மேளனத்திற்கான ஒரு பொற்காலம். 1980-களின் நடுப்பகுதியிலிருந்து 1990-களின் பிற்பகுதி வரை, இந்திய மக்கள் குறிப்பாக இளைஞர்கள் வேலையின்மை போன்ற பிரச்சினைகளால் பாதிக்கப்பட்டனர். இது தொலைக்காட்சி மற்றும் இணையம் போன்ற புதிய பொழுதுபோக்கு முறைகள் மற்றும் இந்தியத் திரைத்துறை வெளியீடுகளின் எண்ணிக்கையைப் போலவே கவி சம்மேளனத்திலும் பாதிப்பை ஏற்படுத்தியது. கவி சம்மேளனங்கள் இந்தியக் கலாச்சாரத்தில், அளவு மற்றும் தரம் இரண்டிலும் தங்கள் நிலையை இழக்கத் தொடங்கின.
பொருளாதார தாராளமயமாக்கலுக்கு முந்தைய சகாப்தத்தில் (1991), கவி சம்மேளனங்கள் அன்றாட வாழ்க்கையின் பிரபலமான பகுதியாக இருந்தன. அரசுக்கு சொந்தமான தூர்தர்ஷனின் பிற அலைவரிசிகளில் இவை அடிக்கடி ஒளிபரப்பப்பட்டன.
சான்றுகள்
பகுப்பு:இலக்கிய அமைப்புகள்
லாலு பிரசாத் யாதவ்
தேர்தலில் போட்டியிடும் தகுதி
லாலு பிரசாத் யாதவ் ஜாமீனில் விடுதலை செய்யப்பட்டாலும், தண்டனை விதிக்கப்பட்ட குற்றவாளி என்ற அடிப்படையில் அவர் ஆறு ஆண்டுகளுக்கு தேர்தலில் போட்டியிட முடியாது.
மேற்குறிப்புகள்
பகுப்பு:இந்திய அரசியல்வாதிகள் பகுப்பு:பீகார் முதலமைச்சர்கள் பகுப்பு:1947 பிறப்புகள் பகுப்பு:பீகார் அரசியல்வாதிகள் பகுப்பு:இந்திய இரயில்வே அமைச்சர்கள் பகுப்பு:12வது மக்களவை உறுப்பினர்கள் பகுப்பு:14வது மக்களவை உறுப்பினர்கள் பகுப்பு:15வது மக்களவை உறுப்பினர்கள் பகுப்பு:6வது மக்களவை உறுப்பினர்கள் பகுப்பு:9வது மக்களவை உறுப்பினர்கள் பகுப்பு:வாழும் நபர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:இந்தியக் குற்றவாளிகள் பகுப்பு:தகுதி நீக்கம் செய்யப்பட்ட மக்கள் பிரதிநிதிகள்
கணித அறிவியல் சர்வதேச மையம்
கணித அறிவியல் சர்வதேச மையம் (ICMS) எடின்பர்க் அடிப்படையாக கொண்ட ஒரு கணித ஆராய்ச்சி மையமாகும். அதன் வலைத்தளத்தின் படி, மையம் "அறிவியல், தொழில் மற்றும் வணிகத்தில் கணிதவியலாளர்கள் மற்றும் பயிற்சியாளர்கள் ஒன்றாக ஆராய்ச்சி கருவி மற்றும் பிற கூட்டங்களில் ஒன்றாக வடிவமைக்க வடிவமைக்கப்பட்டுள்ளது."
எடின்பர்க் மாவட்ட கவுன்சில், ஸ்காட்டிஷ் டெவலப்மென்ட் ஏஜென்சி மற்றும் தியரிடிக் கழகத்தின் சர்வதேச மையம் ஆகியவற்றின் தொடக்க உதவியுடன், பேராசிரியர் எல்மர் ரீஸ் மேற்பார்வையின் கீழ், எடின்பர்க் மற்றும் ஹெரிட்-வட் பல்கலைக்கழகம் ஆகியவற்றால் 1990 ஆம் ஆண்டு இந்த மையம் உருவாக்கப்பட்டது. ஏப்ரல் 1994 இல், மையம் ஜேம்ஸ் கிளார்க் மேக்ஸ்வெல் பிறந்த இடமாகவும், ஜேம்ஸ் கிளெர்க் மேக்ஸ்வெல் அறக்கட்டளையின் தாயகமான எடின்பர்க், 14 இந்திய தெருவுக்கு மாற்றப்பட்டது. 2010 இல் இது 15 தென் கல்லூரி தெருவுக்கு மாற்றப்பட்டது. தற்போதைய விஞ்ஞான இயக்குனர் (2016 ல் நியமிக்கப்பட்டவர்) பேராசிரியர் பால் க்ளெலென்னிங் ஆவார்.
பார்க்கவும் எடின்பர்க் கணிதவியல் சங்கம் ஐசக் நியூட்டன் நிறுவனம், கேம்பிரிட்ஜ்
பகுப்பு:கணிதம்
மிக்கைல் சாக்கஷ்விலி
மிக்கைல் நிக்கொலோஸ் ஜெ சாக்கஷ்விலி (Mikheil Nik'olozis dze Saak'ashvili, ஜோர்ஜிய மொழி: მიხეილ ნიკოლოზის ძე სააკაშვილი, பி. டிசம்பர் 21, 1967) ஜோர்ஜியா நாட்டின் குடியரசுத் தலைவர் ஆவார். 2003இல் ரோஜா புரட்சியில் முன்னாள் தலைவர் எடுவார்ட் ஷெவார்டுநாட்சே அகற்றி இவர் தலைவராக தேர்ந்தெடுக்கப்பட்டார்.
பகுப்பு:ஜோர்ஜியா (நாடு) அரசியல்வாதிகள் பகுப்பு:1967 பிறப்புகள் பகுப்பு:வாழும் நபர்கள்
இந்திய சிட்டி வங்கி
இந்திய சிட்டி வங்கி சுருக்கமாக சிட்டி வங்கி என்பது இந்தியாவின் மும்பையை தலைமையிடமாகக் கொண்டு செயற்பட்டுவரும் தனியார்த் துறை வணிக வங்கியாகும். இது அமெரிக்காவின் நியூயார்க் நகரத்தை தலைமையிடமாகக் கொண்டு செயற்படும் சிட்டி குழுமத்தின் பன்னாட்டு வங்கி, நிதிச் சேவை நிறுவனமான சிட்டி வங்கியின் துணை வங்கியாகும்.
மேற்கோள்கள்
பகுப்பு:இந்திய வங்கிகள் பகுப்பு:இந்தியாவில் செயற்படும் வெளிநாட்டு வங்கிகள்
இலங்கைப் பரீட்சைத் திணைக்களம்
இலங்கைப் பரீட்சைத் திணைக்களம் (Department of Examinations, Srilanka, ශ්‍රී ලංකා විභාග දෙපාර්තමේන්තුව) என்பது தேர்வுகள் தொடர்பான ஓர் இலங்கை அரசுத் திணைக்களம் ஆகும்.
மேற்கோள்கள்
பகுப்பு:இலங்கை அரசாங்கத் திணைக்களங்கள் பகுப்பு:இலங்கையில் கல்வி
தங்க இனிப்பு
தங்க இனிப்பு (Golden Sweet) என்பது ஆப்பிள் சாகுபடி வகைகளுள் ஒன்றாகும்.
தோற்றம்
தங்க இனிப்பு ஆப்பிள் அமெரிக்க மாநிலமான கனெடிகட்டில் தோன்றியது. ஆனால் இதனுடைய கலப்பு பெற்றோர் யார் என்பது தெரியவில்லை.
அளவு
ஒரு தங்க இனிப்பு ஆப்பிள் நடுத்தரம் முதல் பெரிய அளவினவை.
பழுக்கும்காலம்
தங்க இனிப்பு ஆப்பிள்கள் வழக்கமாக ஜூலை பிற்பகுதியிலிருந்து ஆகஸ்ட் தொடக்கத்தில் பழுக்க ஆரம்பிக்கும், இருப்பினும் பகுதியைப் பொறுத்தது. அறுவடை செப்டம்பர் வரை தொடரலாம்.
சுவை
தங்க இனிப்பு ஆப்பிளின் சுவை மிகவும் இனிமையானது, புளிப்பு சுவை சுத்தமாக இல்லை. இதன் சுவையானது "தேன் இனிப்பு" என்று விவரிக்கப்பட்டுள்ளது. இதில் அமில சுவையும் இல்லை. தங்க இனிப்பு ஆப்பிளை உடனடியாக சாப்பிடுவது நல்லது. ஆப்பிள் சாஸ் அல்லது ஆப்பிள் சாறு தயார்க்க நல்லது.
வெளிப்புற இணைப்புகள் மற்றும் குறிப்புகள்
பகுப்பு:பழங்கள்
செவ்வாயின் இயற்கைத் துணைக்கோள்கள்
செவ்வாயின் இயற்கைத் துணைக்கோள்கள் (Moons of Mars) தெய்மொசு மற்றும் போபொசு ஆகிய இரண்டுமாகும். இவை இரண்டும் முதலில் சிறுகோள்களாகக் கருதப்பட்டன. இந்த இரண்டு இயற்கைத் துணைக்கோள்களும் 1877 இல் ஆசப் ஹால் என்பவரால் கண்டுபிடிக்கப்பட்டது. பண்டைய ரோமானியர்கள், செவ்வாய் கோளை ஏரிஸ் ஆக கருதினார்கள்.கிரேக்கத் தொன்மவியலின் படி போர் கடவுளான ஏரிஸ் போருக்குச் செல்லும் போது அவருடன் சென்ற அவரது இரு மகன்களின் பெயரான போபொசு மற்றும் தெய்மொசு இந்த இருவரின் பெயர்களும் இதற்குச் சூட்டப்பட்டுள்ளது. செவ்வாய் கோளுக்கு 50-100 மீட்டர்க்கும் குறைவான விட்டம் கொண்ட இயற்கைத் துணைக்கோள் இருப்பதற்கான வாய்ப்புகள் அதிகம்.
தார்டு ரோசு
வலது|thumb| தார்டு ரோசு தார்டு ரோசு (Tartu Rose)(Tartu roos) என்பது எசுத்தோனியாவிலில் சாகுபடி செய்யப்படும் ஒரு வகை ஆப்பிள் ஆகும்.
முதலில் இது ஒரு அசல் சாகுபடி என்று கருதப்பட்டது. எனவே இது இதனுடைய சொந்த பெயருடன் பயிரிடப்பட்டது. பின்னர், இது அமெரிக்கச் சாகுபடியுடன் ஒற்றுமையுடையது வலுவான சான்றுகளுடன் கண்டுபிடிக்கப்பட்டது.
வெளி இணைப்புகள்
பகுப்பு:பழங்கள்
ஜோனாடெல்
ஜொனாடெல் பச்சை-மஞ்சள் நிறங்களை அடிப்படையாகக் கொண்டது.
வெளி இணைப்புகள்
பகுப்பு:பழங்கள்
கோபால்ட்(II) ஆக்சைடு
கோபால்ட்(II) ஆக்சைடு (Cobalt(II) oxide or cobalt monoxide) என்பது CoO   என்ற மூலக்கூற்று வாய்ப்பாடு கொண்ட ஒரு  கனிம வேதியியல் சேர்மமாகும். சிவப்பு ஆலிவ் பச்சை படிகங்களாக அல்லது சாம்பல் அல்லது கருப்பு தூளாக இச்சேர்மம் தோற்றமளிக்கிறது. பீங்கான் தொழிலில் நீலநிறப் பளிங்கை உருவாக்கும் கூட்டுப்பொருளாகவும் மிளிரியாகவும் வேதித் தொழிற்சாலைகளில் கோபால்ட்(II) உப்புகளைத் தயாரிக்கவும் பயன்படுத்தப்படுகிறது.
அமைப்பு மற்றும் பண்புகள்
அணிக்கோவை மாறிலி மதிப்பு 4.2615 Å உள்ள பெரிகிளாசு (பாறை உப்பு) அமைப்பை கோபால்ட்(II) ஆக்சைடு படிகங்கள் ஏற்றுள்ளன.
16°செல்சியசு வெப்பநிலைக்குக் கீழ் எதிரயகாந்தப்பொருளாக உள்ளது.
தயாரிப்பு
950° செல்சியசு வெப்பநிலையில் கோபால்ட் (II,III) ஆக்சைடு சிதைவடைந்து கோபால்ட்(II) ஆக்சைடாக மாறுகிறது.: வர்த்தகரீதியாக கிடைத்தாலும் கோபால்ட்(II) ஆக்சைடு ஆய்வகங்களிலும் கோபால்ட்(II) குளோரைடு கரைசலை மின்னாற்பகுப்பு முறையில் தயாரிக்கிறார்கள்
CoCl2 + H2O → CoO + H2 + Cl2.
கோபால்ட் ஐதராக்சைடை வெப்ப நீர்நீக்கம் செய்து பின்னர் வீழ்படிவாக்கும் முறையிலும் கோபால்ட்(II) ஆக்சைடை தயாரிக்கப்படுகிறது.
வினைகள்
கோபால்ட்(II) ஆக்சைடு கனிம அமிலங்களுடன் வினைபுரிந்து தொடர்புடைய கோபால்ட் உப்புகளை உருவாக்குகிறது.
மேற்கோள்கள்
பகுப்பு:கோபால்ட் சேர்மங்கள் பகுப்பு:ஆக்சைடுகள் பகுப்பு:ஆக்சிசன் சேர்மங்கள்
சேமங்கலம் லெஷ்மி நாராயண பெருமாள் கோயில்
சேமங்கலம் லெஷ்மி நாராயண பெருமாள் கோயில் தமிழ்நாட்டில் நாகபட்டினம் மாவட்டம், சேமங்கலம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் நாராயணர், லெட்சுமி சன்னதிகளும், விநாயகர், கருடாழ்வார், ஆஞ்சநேயர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பாஞ்சராத்திர முறைப்படி ஒருகாலப் பூசை நடக்கின்றது. வைகாசி மாதம் நரசிம்மஜெயந்தி முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாகபட்டினம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கிளினோடாரசசு
கிளினோடாரசசு (Clinotarsus) என்பது இரானிடே பேரினத்தினைச் சார்ந்த தவளைச் சிற்றினமாகும். இந்த சிற்றினம் இந்தியா மற்றும் தென்கிழக்காசியாவில் காணப்படுகின்றது.
சிற்றினங்கள்
கிளினோடாரசசு பேரினத்தில் மூன்று சிற்றினங்கள் அங்கீகரிக்கப்பட்டுள்ளன:
பச்சை ஆமை
பச்சை கடல் ஆமை (Green sea turtle)(செலோனியா மைடாசு), என்பது பச்சை ஆமை, கருப்பு (கடல்) ஆமை அல்லது பசிபிக் பச்சை ஆமை என்றும் அழைக்கப்படுகிறது. இது செலோனிடே குடும்பத்தைச் சேர்ந்த பெரிய கடல் ஆமை வகையாகும். இது செலோனியா பேரினத்தில் உள்ள ஒற்றைச் சிற்றினமாகும். இது உலகெங்கிலும் உள்ள வெப்பமண்டல மற்றும் மிதவெப்பமண்டல கடல்கள் முழுவதும் பரவியுள்ளது. அத்திலாந்திடிக் மற்றும் அமைதிப் பெருங்கடல்களில் இரண்டு வேறுபட்ட மக்கள்தொகையுடன் காணப்படும் பச்சை ஆமை இந்தியப் பெருங்கடலிலும் காணப்படுகிறது. =பச்சை ஆமை= ஊர்வனவற்றில் முன்னோடியாக ஆமை கருதப்படுகிறது. உலகில் பொதுவாக 275 வகை ஆமைகள் உள்ளன. சில வகை நிலத்தில் வாழும் தன்மையுடையவை. சில வகை நீர், நிலம் இரண்டிலும் வாழும் தன்மையுடையன. பெரும்பாலான ஆமைகள் நீரில் வாழ்பவையே. கடலில் ஐந்து வகையான ஆமைகள் வாழ்கின்றன. அவற்றில் ஒன்றுதான் பச்சை ஆமை (Chelone mydas). முதன் முதலில் தோன்றிய கடலாமை இவை என்று விலங்கியல் வல்லுநர்கள் கருதுகின்றனர்.
அமைப்பு
தட்டையான உடலமைப்பைக் கொண்டது. மேலோடு முட்டை வடிவத்தில் இருக்கும். இதய வடிவ ஓட்டுடன் சிறிய வட்ட வடிவ முன்தலையுடன் கூடிய ஒழுங்குபடுத்தப்பட்ட உடலமைப்பை கொண்டது. ஓட்டின் பக்கவாட்டில் நான்கு இரட்டைத் தட்டு அமைப்புகள் காணப்படும். மூக்குப் பகுதியில் ஓர் இரட்டைச் செதில்கள் காணப்படுகின்றன. வயிற்றுப்பகுதியில் ஓடு மஞ்சள் நிறத்திலிருக்கும். பொதுவாக 250 கி.கி எடையளவுக்கு வளரக்கூடியது. ஊர்ந்து செல்லும் பாதையின் அகலம் ஏறத்தாழ 1 மீ இருக்கும். பெரிய பரந்த மணற் பரப்புகளில் ஊர்ந்து செல்லும் இயல்புடையது.
வாழ்விடம்
தனியாக வாழும் மிகவும் மந்தமான உயிரினமாகும். இதற்குக் காரணம் மூச்சு உறுப்புகளின் அமைப்பேயாகும். உடலைக் கெட்டியான ஓடு மூடியிருப்பதால், இதனால் விரியவும் சுருங்கவும் முடிவதில்லை.
பரவல்
வெப்ப, மிதவெப்ப (25-35℃) நீர்நிலைகளில் பரந்து காணப்படுகிறது. ஆழமற்ற (25மீ) பகுதிகளிலும் அதிகமாகவும் குளிர்ச்சியான தீவுகளில் குறைந்த அளவிலும் காணப்படும். இந்தியப் பெருங்கடல், அந்தமான் நிக்கோபார், லக்காவீல், மினிகாய் தீவுகள் கேரளத்தில் கொல்லம், தமிழ்நாட்டில் தென்கடலோரப் பகுதி, மன்னார் வளைகுடாவில் மிகுந்து காணப்படுகிறது.
இனப்பெருக்கம்
முட்டையிடும் காலத்திற்கு முன்பே புணர்கின்றன. புணரும் போது சேமித்து வைக்கப்படும் விந்து எதிர்காலத்தில் கருத்தரிக்கப் பயன்படுகிறது.ஒவ்வோர் ஆண்டும் புணரும் போது படிப்படியாக கருத்தரிப்பு குறைந்து கொண்டே வருகிறது. இனப்பெருக்க இடைவெளி பொதுவாக இரண்டு ஆண்டுகளாகும். சில சமயங்களில் ஒன்று, மூன்று, நான்கு ஆண்டுச் சுழற்சிகளும் காணப்படும். புணர்ச்சிக்கு நேரம் வந்துவிட்டால் தன் செயலை நிறுத்திவிட்டு ஆண், பெண் உறவைக் கொண்டாடும் இயல்புடையது. எதிர்உயிரை கவர்வதற்காக மணச் சுரப்பிகள் உள்ளன.
முட்டையிடுதல்
இனப்பெருக்கக் காலத்தில் இரண்டு வாரங்களுக்கு ஒரு முறை முட்டையிடும். இளவேனிற் காலத்திலும், கோடைக் காலத்திலும் முட்டையிடத் தொடங்குகிறது. பொதுவாக ஆமை எப்போதும் மிகுந்த விழிப்புணர்வோடு இருக்கும். கடலிலிருந்து முட்டையிடுவதற்காகக் கடற்கரையை நோக்கி இரவில் வரும். கரைக்கு வந்த அரை மணி நேரத்தில் முட்டையிடுவதற்கான இடத்தைத் தேர்ந்தெடுக்கும்.
உலர்ந்த, குறைந்த ஈரமுள்ள மணலையே முட்டையிடத் தேர்ந்தெடுக்கும். மணலில் காற்று வசதி உள்ளதா எனவும் பரிசோதிக்கும். முட்டையினைப் பாதிக்கும் கல், கிளிஞ்சல் இல்லாத இடத்தையேத் தேர்ந்தெடுக்கும். தகுந்த இடத்தைத் தேர்ந்தெடுத்தவுடன் தன் முன்கால்களின் மூலம் இடத்தைத் தூய்மை செய்து குப்பைகளை அகற்றுகிறது. முன்கால்களையும், பின்கால்களையும் மாற்றி மாற்றிப் பயன்படுத்தி குழி தோண்டுகிறது.
குழிக்குள் உட்கார்ந்து குழியை மூடி முட்டையிடத் தொடங்கும். 2-5 முட்டைகள் இடுகின்றது. இறுதி முட்டையை இட்டவுடன் குழிக்கு வெளியே குவிந்துள்ள மணலைப் பின்கால்களின் உதவியால் தள்ளிக் குழியை மூடுகிறது. முட்டையின் வடிவம் உருண்டையாக இருப்பதோடு தோல் போன்றும் காணப்படுவதால், குழியில் விழும்போது உடையாமல் பாதுகாப்பாக இருக்கிறது.
முட்டை 48 முதல் 70 நாள்கள் வரை கரைகளில் காணப்படுகிறது. சூரிய ஒளியின் உதவியால் ஆமைக் குஞ்சுகள் முட்டையிலிருந்து வெளிவரும். குஞ்சுகளின் நீளம் 2.5-10 செ.மீ. பெரும்பாலும் இரவு நேரத்தில் தான் வெளிவருகிறது. மணற்பரப்பு சூடாக இருக்கும் போது வெளிவருவது கிடையாது. முட்டையிலிருந்து வெளிப்பட்டவுடன் கடலை நோக்கி நீந்த தொடங்கி விடுகின்றன. பிறக்கும்போது கடினமான மேற்புற உடலமைப்பையும், வெளுத்த அடிப்புறத்தையும் பெற்றிருப்பதால் பெரிய மீன்கள், பறவைகளிடத்தில் தப்பித்துக் கொள்கிறது. குஞ்சுகளின் வளர்ச்சி மழைக் காலத்தை விடக் கோடைக் காலத்தில் விரைவாக நடைபெறுகிறது. மழைக்காலத்தில் குஞ்சுகள் முட்டையிலிருந்து வெளிவர சராசரியாக 91 நாளாகும். கோடைக் காலத்தில் 56 நாள்களே போதும்.
எதிரிகள்
முட்டைகள் பறவைகளாலும், பாலூட்டிகளாலும் அழிக்கப்படுகிறது. கீரி, முள்ளம்பன்றி, நாய், நரி போன்ற விலங்குகள் ஆமை முட்டையிடும் இடங்களைக் கண்டுபிடித்து உணவாக உட்கொள்கின்றன. எஞ்சியிருக்கும் முட்டைகளைப் பருந்துகள் உணவாக உட்கொள்கின்றன. நீரில் வாழும் நண்டுகள் குட்டி ஆமைகளை உண்கின்றன. இவ்வெதிரிகளிடமிருந்து தப்பிக்கும் குஞ்சுகள் கடல் நீருக்குள் சென்ற பின் சுறா மீன்களால் உட்கொள்ளப்பட்டு விடுகின்றன. நன்கு வளர்ச்சியடைந்த முதிர்ந்த ஆமைகளை திமிங்கலங்கள் உட்கொள்கின்றன.
பயன்கள்
பெரும்பாலும் இறைச்சிக்காக பிடிக்கப்பட்டு உணவாகப் பயன்படுகிறது. இறைச்சியில் புரதச்சத்து மிகுந்துள்ளமையால் முழு உணவாகும். தோல் மிகுந்த மதிப்புள்ளது. கடந்த 20 ஆண்டுகளாக ஆமையின் தோல் பன்னாட்டுச் சந்தையில் முதன்மைப் பொருளாகத் திகழ்கிறது. மேலோடு, கீழோடு ஆகியவற்றின் ஓரங்களிலிருந்து எடுக்கப்படும் குருத்தெலும்பு விலை உயர்ந்த சாறு தயாரிப்பதில் பயன்படுகிறது.
ஆமை ஓடு ஐரோப்பாவில் அலங்காரப் பொருளாக பயன்படுகிறது. ஜப்பான் நாட்டில் கலாச்சார மதிப்புமிக்கதாகக் கருதப்படுகிறது. ஜப்பான், சிங்கப்பூர், இந்தோனேசியா, பிலிப்பைன்ஸ், பாகிஸ்தான் நாடுகளில் தோலை இறக்குமதி செய்கின்றனர்.
ஆமை எண்ணெய் பலவிதமான அழகு பொருள்களிலும் இதய நோய்களுக்கான மருந்துகளிலும் பயன்படுகிறது. உடற்பகுதிகள் வணிகச் சிறப்பு வாய்ந்தவை. மேல் ஓடு பலவித அணிகலங்களைச் செய்ய பயன்படுகிறது. இதன் ரத்தம் மூல நோயையும், ஆஸ்துமாவையும் குணப்படுத்தும்.
வெளி இணைப்புகள்
பகுப்பு:துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள்
கீரமங்கலம்
அமைவிடம்
இதன் கிழக்கில் பேராவூரணி 13 கிமீ, மேற்கில் ஆலங்குடி 24 கிமீ, வடக்கில் பட்டுக்கோட்டை 30 கிமீ; தெற்கில் அறந்தாங்கி 20 கிமீ தொலைவில் உள்ளது.
பேரூராட்சியின் அமைப்பு
35.50 சகிமீ பரப்பும், 15 வார்டுகளும்,  41 தெருக்களும் கொண்ட இப்பேரூராட்சி  ஆலங்குடி (சட்டமன்றத் தொகுதி)க்கும், சிவகங்கை மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி  2,402   வீடுகளும், 9,357 மக்கள்தொகையும் கொண்டது.
சிறப்புகள்
ஒப்பிலாமணியம்பாள் சமேத மெய்நின்றநாதர் சுவாமி என்று பெயர் பெற்ற பிரசித்திபெற்ற சிவாலயம் இவ்வூரின் சிறப்பாக திகழ்கிறது.வரலாற்று பக்கங்களை பார்க்கும் போது தோராயமாக இவ்வாலயம் 900 ஆண்டு பழமையானது என்றும் "நெற்றிகண் திறப்பினும் குற்றம் குற்றமே"என்று சிவனிடத்தே வாதம் செய்த தலைமை புலவர் நக்கீரனார் வழிபாடு நடத்திய ஸ்தலமாகவும் அறியபடுகிறது.இவ்வாலய குளத்தின் மத்தியில் 81 அடி உயர சிவன் சிலை நின்ற நிலையில் அமைக்கப்பட்டுள்ளது(20/01/2016 சிலை திறப்பு விழா நடைபெற்றது.)நீர்நிலையில் அமைய பெற்று தடாகேஸ்வர மஹாதேவாக அருள்பாலிக்கிறார்.மெய்நின்றநாதர் சுவாமி ஆலய வளாகத்தில் 7.25 அடி உயரத்தில் தலைமை புலவர் நக்கீரனாருக்கு சிலை அமைக்கப்பட்டுள்ளது.இவ்வாறாக அருள் ஸ்தல சுற்றுலா தல பெருமையை தன்னகத்தே கொண்டு விளங்குகிறது கீரமங்கலம் எனும் நக்கீரமங்கலம்.
வெளி இணைப்புகள்
பகுப்பு:தமிழ்நாடு மாநிலத்திலுள்ள ஊர்களும் நகரங்களும்
புதுக்கோட்டை மாவட்டத்திலுள்ள ஊர்களும் நகரங்களும் பகுப்பு:புதுக்கோட்டை மாவட்டம் *
சன்சத் பவன்
வரலாறு
புது தில்லியை வடிவமைத்த பிரித்தானிய கட்டிடக் கலை வல்லுனர்களான எட்வின் லுட்யென்ஸ் மற்றும் ஹெர்பர்ட் பேகர் ஆகியோரால் இவ்வளாகம் வடிவமைக்கப்பட்டது. இவ்வளாகத்தின் கட்டுமானத்திற்கான அடிக்கல்லை கன்னாட்டின் கோமகன், 1921ஆம் ஆண்டு பிப்ரவரி 12ஆம் நாள் நாட்டினார். ஆறு வருடங்களில், 83 இலட்சம் ரூபாய் மதிப்பில் கட்டப்பட்ட இதனை, அப்போதைய வைசிராயும் இந்தியத் தலைமை ஆளுநருமான இர்வின் பிரபு, 1927ஆம் ஆண்டு சனவரி 18 அன்று திறந்து வைத்தார். ஜனவரி 19, 1927 அன்று மத்திய சட்டமன்ற அவையின் மூன்றாவது அமர்வு இவ்வளாகத்தில் கூட்டப்பட்டது.
வளாக அமைப்பு
அசோக சக்கரத்தின் வடிவத்தை ஒட்டி இவ்வளாகம் வட்டமாக உருவாக்கப்பட்டுள்ளது. மாநிலங்கள் அவை, மத்திய சட்டமன்றம், சமஸ்தான அரங்கம் என மூன்று தனி மண்டபங்கள் அமைக்கப்பட்டது.
வளாகத்தைச் சுற்றி பெரிய பூங்காக்கள் அமைக்கப்பட்டுள்ளது. மணற்கல்லால் ஆன வளாகத்தின் வேலி மதில் சாஞ்சி பெரிய தூபியை மாதிரியாகக் கொண்டு வடிவமைக்கப்பட்டுள்ளது.
நடுக் கூடம் / மத்திய மண்டபம்
நாடாளுமன்றத்தின் நடுக்கூடம் வட்ட வடிவில் அமைக்கப்பட்டுள்ளது. இக்கூடத்தின் குவிமாடம் 98 அடி விட்டம் கொண்டுள்ள காரணத்தால், உலகின் பிரம்மாண்ட குவிமாடங்களுள் ஒன்றாகக் கருதப்படுகிறது. இக்கூடத்தின் வரலாற்றுச் சிறப்பினை பின்வரும் காரணங்களால் உணரலாம்: